**ТЕХНИЧКА СПЕЦИФИКАЦИЈА**

**Услуге организације и реализације манифестације „Међународни дан реке Саве“, ЈН 2025/16**

У склопу услуге организације и реализације манифестације „Међународни дан реке Саве“ потребно је да се организују две туре бродом са бродском посадом, услуге туристичког водича као и обезбеђивање освежења за заинтересоване грађане ГО Савски венац.

Услуга ангажовања две туре превоза путем брода са бродском посадом од Савског пристаништа (Бетон хала) у трајању од минимум 1,5 час по тури, за потребе крстарења реком Савом, а у сврху обележавања међународног дана реке Саве, кроз локалну Акцију под називом „Сава у срцу“. Пловидбе бродом потребно је реализовати 1. јуна 2025. године, прва тура у временском интервалу од 10:30-12:00 часова и друга тура у временском интервалу од 15:30-17:00 часова. Датум и време организатор може у договору са наручиоцем услуге накнадно променити у зависности од повољних временских прилика за пловидбу бродом и других услова потребних за реализацију догађаја.

Понуда треба да обухвати минимум 1,5 час пловидбе бродом по тури, погодним за дневно крстарење и панорамско разгледање града са реке, који треба да поседује две отворене палубе као и затворени салон. Капацитет брода треба да буде за минимално 100 учесника. Понуђач треба да обезбеди безбедно место пристана на Савском пристаништу (Бетон хала) за укрцавање путника при поласку и искрцавање при провратку са пловидбе. Понуђач је одговоран за безбедност путника на броду. Понуђач је дужан да обезбеди осигурање путника на броду за време вожње.

Услуге туристичког водича потребно је реализовати за 100 путника у току вожње по тури.

Такође, неопходно је обезбедити освежење за 100 путника (вода, сок, кафа) по тури.

Наручилац ће доставити Понуђачу списак пријављених путника, тј. грађана ГО Савски венац који могу да се укрцају на брод, а Понуђач се обавезује да ће Наручиоцу доставити списак евидентираних учесника који су се укрцали на брод.

|  |  |  |  |
| --- | --- | --- | --- |
| РД. БР. | ОПИС | ЈЕДИНИЦА МЕРЕ | КОЛИЧИНА |
| 1. | Вожња бродом са услугама туристичког водича | вожња | 2 |
| 2. | Карта за једног учесника која обухвата све наведено у спецификацији | ком | 200 |

**Начин плаћања:** Плаћање се врши након извршене услуге и регистроване фактуре Даваоца услуге.

**Место пружања услуге:** Београд, Савско пристаниште, река Сава.